Ухуэныгъэр зэрекIуэкIым кIэлъоплъ | Электронная газета "Адыгэ псалъэ"\nУхуэныгъэр зэрекIуэкIым кIэлъоплъ\nКъэрал кIуэцI IуэхухэмкIэ министру КъБР-м щыIэ, полицэм и генерал-лейтенант Павлов Василий къипщытащ хабзэхъумэхэм папщIэ Московскэ уэрамым щаухуэ псэупIэ унэм лэжьыгъэр зэрыщекIуэкIыр.\nУхуэныгъэр и кIэм щынагъэс щIыпIэм, Налшык къалэм и Московскэ уэрамым тет I2-нэ унэм деж зэIущIэ щекIуэкIащ. Ар КъБР-м щыIэ МВД-м еухуэ «Жылагъуэ хабзэр къызэгъэпэщынымрэ щIэпхъаджагъэм пэщIэтынымрэ» федеральнэ инвестицэ программэм хыхьэу икIи республикэ МВД-м и лэжьакIуэхэр псэупIэкIэ къызэгъэпэщыным хуэщIащ.\nКъат бгъурыбгъу хъу корпуситIым, метр зэбгъузэнатIэ мин 12-м къэзыубыдым, хэтынущ иджырей зэманым къиугъэвым хуэкIуэ фэтэри 144-рэ. Абыхэм ящыщу 51-р зы пэш, 62-р пэшитI, 31-р – пэшищ мэхъу.\nЛэжьыгъэшхуэ зэфIагъэкIащ. Иджы яужь итщ электрокIапсэхэр укъуэдииным. Йолэжь пэш кIуэцI блынхэр гиспкIэ къищIыкIыным, пэшхэр зэрагъэхуэбэну, псыр фэтэрхэм зэрыкIуэну, къагъэсэбэпар зэрыIуашыну бжьамийхэр зэбгрышыным.\n02.07.2022 - 16:33 → Дыбэлэрыгъ хъунукъым\n02.07.2022 - 10:24 → УхуэныгъэщIэхэр яубзыху\n26.06.2022 - 14:41 → Музейм щахъумэнущ ТекIуэныгъэм и сэшхуэр\n25.06.2022 - 15:06 → Къэрал мыхьэнэ зиIэ IуэхущIапIэ\n19.06.2022 - 14:27 → Зэрызэдэлэжьэнур ягъэбелджылы